Ársfundur Víðförla laugardaginn 18. Október 2014 haldin að Engjasel 58 Rvk.

Hilmar Jónasson setur fundinn kl. 18:25

Haraldur Þór Jónsson er kosinn fundarritari og er það samþykkt samhljóma.

Jónas fer yfir inntöku nýrra félaga. Halli og Palli og gestir sendir fram svo að hægt sé að greiða atkvæði um inngönguna.

Halli er samþykktur inn sem Haninn.

Palli er samþykktur inn sem Letinginn.

Ásgeir er samþykktur inn sem Strengurinn.

Formaður les skýrslu ársins.

Jónas les upp skýrslur fjárgjæslumanns.

Lagabreytingar – engar lagabreytingar liggja fyrir á fundinum.

Árgjald fyrir næsta ár er samykkt óbreytt, 5.000 kr. 13 atkvæði á móti 3 atkvæðum.

Verðlaunaafhending fyrir árið 2014

Flestir fiskar í Víðförlaferð – Hilmar með 15 fiska

Stærsi fiskur sumarsins – Axel Óskarsson, 103 cm í Laugardalsá í Ísafjarðardjúpi.

Stærsi fiskur veiddur í Víðförlaferðum – Ásmundur Helgason í Laxá í Aðaldal, 93cm

Önnur mál.

Jónas segir veiðisögu úr Gerilandsánni og sagði frá veiðisnilld Skafta og „hrakförum“ Ása þar sem Skapti veiðir 4 fiska í kringum Ása. Var það mikið sjónarspil fyrir þá sem áhorfðu og var það þó nokkur fjöldi veiðimanna.

Þá sagði Ási okkur frá árlegum veiðiferðum sem farnar eru í Laxá í Aðaldal þar sem ýmsar skemmtilegar uppákomur er við hafðar og m.a. veiða allir með hálstau eins og breta er siður.

Síðan sagði Halli okkur frá ferðinni í Salmon river sem var heljarinnar skemmti og veiðiferð eins og allar veiðiferðir Víðförla.

Að lokum voru almennar umræöur um veiðiferðir næsta sumar og ræddu menn um að þiggja boð frá Krumma um veiðiferð í bústaðinn hjá honum og veiða í Apavatni.

Þá var einnig rætt um Laxá á Ásum og fleirri staði og voru allir fundarmenn sammála um að veiðileyfi væru orðin alltof dýr og þurfum við að athuga vel hvar við berum niður í veiði næsta sumar.

Samt var ákveðið að fara í Geirlandsána í vor og var Krumma falið að panta hjá SVFK.

Formaður sleit fundi um 22 :30 en fundar menn spjölluðu saman óformlega eftir það.

Haraldur Þór.